સલમાનનો પરિવાર મૂળ અફઘાનિસ્તાનનો પઠાણ હોવાના કારણે તેનામાં યુવતીઓને આકર્ષવાની કળા ઉપરથી પઠાણો ગુસ્સેલ સ્વભાવના પણ હોય છે તે સલમાનમાં પણ જોવા મળ્યું. વચ્ચે લગલગાટ ફ્લોપ ફિલ્મો વચ્ચે સાજન ફિલ્મ આપી, પણ તેમાં ક્યાંક હિરો સંજય દત્ત લાગતો હતો. એટલે તેને મનમાં ડંખ પણ હશે. સાજન ફિલ્મના જેટલા પણ ગીતો હિટ ગયા તે મોટાભાગના સલમાન પર ફિલ્માવાયેલા. કારણ કે, ફેન્સને લાગતું હતું સલમાન એટલે હિટ ગીતો. તુમસે મિલને કી તમન્ના હૈ, પહેલી બાર મિલે હૈ…. અને આ સાથે જ એસ.પી બાલાસુબ્રમ્હણ્યમ સલમાનનો અવાજ બની ગયા. પણ સલમાન હવે ફિલ્મમાં બીજા એક્ટર તરીકે નામદામ કમાવવા નહતો માગતો. તો પણ તેણે મિત્ર આમિર સાથે અંદાજ અપના અપના જેવી ફિલ્મ કરી. રાજકુમાર સંતોષીની આ ફિલ્મ છેલ્લે પોડ્યુસર સાથેના ઝઘડાના કારણે વિધાઉટ પ્રમોશન અને કોઈ જાણકારી વિના રિલીઝ કરી દેવાઈ અને સલમાન-આમિરની કોમેડી સૌને પસંદ આવી. આજ એ ફિલ્મ હતી જ્યાં પહેલીવાર સલમાન સલમાનમાંથી એન્ગ્રીયંગમેન ભાઈજાન બન્યો.